Rådet

**Rådet** var en samling på tolv adelsmenn, som alle tjente under kongene og dronningene av Flynn. De fungerte som monarkenes rådgivere og forløpere til ministre. Etter at kongeriket Flynn ble omgjort til et hertugdømme, ble rådet oppløst; hertugen av Flynn skulle heller lene seg på egne kunnskaper, med kun et fåtall menn og kvinner som skulle tjene som assistenter.

## ***Historie***

### **Ásketill og Herleifr Ewald**

Da den første kongen av Flynn ble kronet, etablerte han Rådet i hovedsak for at han selv skulle ha mindre å gjøre og heller fokusere på å spre rikets grenser. Det viste seg å være lurt i første omgang, og Rådet fulgte ham blindt. Adelsmennene var i hovedsak gamle venner og kamerater av den første kongen, men da sønnen overtok, begynte det å falle sammen. Medlemmene begynte å konspirere seg i mellom, så dermed måtte Herleifr Ewald igangsette en renselse av de illojale adelsmennene. Resultatet ble at fire fremdeles sverget sin troskap til kongehuset, hvilket startet jakten på nye medlemmer. Dette resulterte i upartiske medlemmer, som sammen reformerte rollene og satte en ny dagsorden, hva de skulle gjøre og forholde seg til kongen.

### **Symeon Is regjeringstid**

Under Symeon I av Flynn, utarbeidet de en planløsning som gikk ut på at lojale riddere av kongen skulle dra utover kongeriket og grunnlegge byer. På denne måten kunne hovedstaden bli mer forsynet og mettet. Opptil ca. femti adelsfamilier ble samlet til Flynn Palace for å bli fortalt at de skulle ut og annektere landområder som deres og grunnlegge byer. Innenfor en radius på 30 kilometer, skulle en bygrense gå. Bakgrunnen for den store sirkumferensen, gikk ut på at ridderskap skulle ta form og gradvis bygge opp folkehærer. Adelsfamiliene skulle bli gitt titlene baron/baronesse av sitt gitte område, og grensene for baroniene ville gå like langt som byenes grenser var. Ridderne fungerte derfor som grensevakter. Guvernørene av de forskjellige byene fungerte som økonomiske og kulturelle ledd for den voksende baron-standen.

### **Farvaldr IIs regjeringstid**

Kong Farvaldr Aetius, styrte landet i liten grad *gjennom* Rådet. Istedenfor brukte han nære slektninger av dem til å beskytte seg. Grevskapene som omringet hovedstaden, skulle bli ledet av et familiemedlem av Rådet. Bakgrunnen var at Farvaldr bygget videre på Symeon I sine tanker, og vokste og ble større. Allikevel, for å ha kontroll over de mange grevene, samlet han dem alle under en rekke markier – nøyaktig tolv. Rådsmedlemmene ble byttet ut med sine ektefeller eller andre nære slektninger, og snart var marki-standen etablert. Dette gjorde at skattene som ble sendt fra markiene inn til hovedstadene, gagnet rådsmedlemmene i stor grad. Kongen påla Rådet allikevel å bruke store deler av disse pengene til å arrangere fester for landadelen fire ganger i året, hvilket sendte økonomien ad undas.

### **Theodora IV og Farvaldr IIIs regjeringstid**

Med dødsfallet av Farvaldr II og kroningen av Theodora IV, ble det forsøkt å gjenreise økonomien, og det ble gjort flere forsøk. Theodora innskrenket monarkens tilgang på Rådets skattekiste, og Rådspresidenten fikk en økt makt blant hoffet. Dette sørget for en mer stabil økonomi, men sikret også monarken en mulighet for å ta opp lån av Rådet om en militærkampanje trakk ut i langdrag. Theodora IV var en ivrig ekspansjonist, og på dødsleiet var hun neddynket i gjeld.

Theodoras etterkommer, Farvaldr III, la bånd på seg. Framfor å ekspandere riket, sikret han hovedstaden og byene rundt om i landet. Dette førte til at huset Ewald gradvis fikk nedbetalt lånene sine til Rådet, og faren for korrupsjon minsket drastisk. Farvaldr rørte ikke statskassen, og pengene han brukte for å økte kulturlivet og donere dem til guvernørene av byene, kom fra egen lomme. Rådet brukte denne fredstiden med kongehuset til å bedrive politikk som langsomt bygget opp små samfunn over kongeriket.

### **Theodora V og VIs regjeringstid**

Etterkommeren av Farvaldr III, Theodora V, tok etter faren sin, og hun sørget for å igangsette store byggeprosjekter finansiert av kongehuset, men i hovedsak Rådet. Prosjektene gikk i hovedsak ut på å bygge murer og forsvarsverk for de mest avsidesliggende byene, bygge kaserner for bygder, renovere St. Berenice, øke byggingen av klostre og templer i hovedstaden, og veibygging mellom byene. Mens den ene halvdelen av Rådet – som nå besto av tre fyrster og ni markier – fokuserte på utbyggingen av kongeriket, fokuserte den andre halvdelen på kulturlivet: litteratur, kunst og musikk.

Theodoras datter, Theodora VI, sørget for at veiene ble brukt for å spre riket nok en gang. Hun følte at riket var blitt for lite, og ryktene om søringenes fremmarsj, skremte henne. Hun og mannen hennes, Farvaldr IV, dro personlig ut i kongeriket og underkastet seg store områder. Da kongeriket var større enn noen gang, ble det gamle Rådet erstattet av et fullt antall fyrster: tolv i alt.

### **Kollaps**

Under styret av Theodora VI og Farvaldr IVs datter, Juliana II, ble Rådet avskaffet. Kongehuset sto i gjeld til langt over skuldrene, og Juliana så den beste løsningen var at Rådet ble oppløst, og statskassen ble kongehusets – de ville stå i gjeld til seg selv, og kunne dermed ignorere den. Fyrstene av Flynn mistet sin innflytelse hos kongene og dronningene, og måtte heller leve livene sine på landet. Dette hjalp allikevel Flynn å utvikle seg. Rådets kollaps betydde at fyrstene kunne begynne å fokusere seg fullt på å drive sine landområder framover: økonomisk, samfunnsmessig, militært og kulturelt.

Juliana II blir husket som dronningen som splittet Rådet, men fornyet Flynn. Dette ga henne tilnavnet Juliana den store.

## ***Stillinger***

### **Den filosofiske sirkel**

*Utdypende artikkel: Rådets filosofiske sirkel*

Rådets filosofiske sirkel sto for å samle og utvinne kunnskap på tvers av Flynn. Sirkelen hadde sitt utgangspunkt i samlingsstedet Forum i Flynn by, hvor menn og kvinner møttes for å diskutere filosofi. Det var også her den filosofiske Rådsmannen gjerne gikk for å finne mulige rådgivere eller følgere. Mens følgere skulle spre kunnskap gjennom å bygge småforum, skulle rådgiverne utvikle tankesett for handlemåter. Under Colton-konspirasjonen var Theudobald Martialis en ivrig forkjemper for at rådsmedlemmene ikke skulle miste sitt liv, men heller landsforvises – da han så deres liv som verdifulle i seg selv.

### **Den geografiske sirkel**

*Utdypende artikkel: Rådets geografiske sirkel*

Rådets geografiske sirkel var en administrativ jobb fremfor noe annet, men også militaristisk og kulturell. Rådsmannen hadde en gruppe med kartografer under seg for å dra rundt i det evig ekspanderende kongeriket og kartlegge det. På grunn av dette var det særdeles at Rådsmannen var en jordtemmer, på lik linje med sine underordnede – som alle hadde som krav å kunne fare raskt over større distanser. Da kongeriket var på sitt største rundt 600, var det Quintius Hymalyá som sørget for å bruke en arv donert av den avdøde dronningen å bygge veier fra hovedstaden og ut til alle byene i kongeriket (deler av dagens Pyrentisia og nordlige Felizitas).

### **Den kongelige sirkel**

*Utdypende artikkel: Rådets kongelige sirkel*

Rådets kongelige sirkel var posisjonen gitt til Rådspresidenten, og besto av ham og rådgiverne. I likhet med medlemmene av den filosofiske sirkelen, omgikk Rådsmannen seg med filosofer fra Forumet for å kunne samle kunnskap for å overgå sine egne kompanjonger. Presidenten var kongehusets direkte talerør, og satt derfor i en posisjon med å bedrive korrupsjon – hvilket Babylas Cromwell benyttet seg av. Før han fikk iverksatt en konspirasjon mot monarken, ble Babylas arrestert og dømt til landsforvisning i det som har blitt kalt Flynns første folkelige rettssak. Etter dette ble det vedtatt at det skulle være et samarbeid mellom Rådet og folket om den neste Rådspresidenten, for evig tid.

### **Den rettslige sirkel**

Utarbeide og opprettholde lover i samfunnet

### **Den teknologiske sirkel**

Utvinne verktøy på landsbygden, transport og våpen

### **Den temmende sirkel**

Rekruttere og utvikle temmere i hæren, og studere dem

### **Den økonomiske sirkel**

Holde styr på Rådets og kongehusets inntekter og forbruk

## ***Galleri***

### **Stillinger**

Den filosofiske sirkelDen geografiske sirkelDen kongelige sirkelDen kulturelle sirkelDen militære sirkelDen rettslige sirkelDen rådgivende sirkelDen skjulte sirkelDen spirituelle sirkelDen teknologiske sirkelDen temmende sirkelDen økonomiske sirkel
### **Kjente medlemmer**

Kalliope av AmyntasVenator FlaroumKieron Kobbel